Balcanització és un terme geopolític que s'utilitza per descriure el procés de fragmentació o divisió d'un marc territorial que ha tingut un passat comú administrativament o políticament. El resultat obtingut són petites unitats nacionals o plurinacionals poc definides i enfrontades entre si. Un cas exemplificatiu és el dels Balcans, a partir del qual aquest terme s'origina, amb picabaralles constants entre romanesos i hongaresos principalment, i entre els diversos pobles que integraven l'antiga Iugoslàvia. La primera balcanització va ser durant la Primera Guerra Balcànica (1912) i la Segona Guerra Balcànica (1913), i va ser reafirmada a la Guerra dels Balcans de finals del . Un estat de crisi a conseqüència de la caiguda de l'Imperi Austrohongarès i l'Otomà.